Dr. Dre

Անդրե Ռոմել Յանգ (, ), ամերիկացի ռեփեր և երաժշտական պրոդյուսեր. ռեփ երաժշտության լավագույն բիթմեյքերներից մեկն է։ Առավել հայտնի է Dr. Dre կեղծանվամբ։ Համարվում է 1990-ական թվականների սկզբներին Լոս Անջելեսում ծնունդ առած ջի-ֆանք հիփհոփային ոճի հիմնադիրներից և առավել եռանդուն տարածողներից մեկը։

Dr. Dre-ն հանդիսացել է այնպիսի ռեփերների պրոդյուսեր, ինչպիսիք են Սնուփ Դոգը, Էմինեմը, 50 Cent-ը, Xzibit-ը, 2Pac-ը և այլք։ Ընդ որում՝ վերջիններիս բազմաթիվ ալբոմներ դարձել են մուլտիպլատինե։

Դոկտոր Դրեն երաժշտական իր կարիերան սկսել է որպես World Class Wreckin’ Cru խմբի անդամ։ Լայն ճանաչում է ձեռք բերել 1980-1990-ական թվականների սահմանագծին՝ լինելով գանգստ-ռեփի ակունքներում տեղ գտած N.W.A ռեփ խմբի անդամ։ Այդ երաժշտախմբի լուծարվելուց հետո մենակատարային կարիերա է սկսել, 1992 թվականին թողարկել իր առաջին ալբոմը՝ The Chronic-ը, որը բեսթսելլեր է դարձել, և, բացի այդ, Դոկտոր Դրեն  «Գրեմմի» մրցանակի է արժանացել ալբոմում ընդգրկված «Let Me Ride» սինգլի համար։ 1996 թվականին նա հեռացել է Death Row Records-ից և հիմնել սեփական լեյբլը՝ Aftermath Entertainment-ը։ 1999 թվականին թողարկել է իր երկրորդ ալբոմը՝ 2001 խորագրով։ Այդ ալբոմի համար ևս  «Գրեմմի» մրցանակ է ստացել, այս անգամ արդեն «Տարվա լավագույն պրոդյուսեր» անվանակարգում։

2000-ական թվականներին Դոկտոր Դրեն հիմնականում զբաղվել է պրոդյուսերական աշխատանքով, երբեմն էլ մեկ այլ կատարողի հետ զուգերգ ձայնագրել։ 2001 թվականին և 2004-ին Rolling Stone ամսագիրը նրան ներառել է շոու բիզնեսի առավել բարձր վարձատրվող ներկայացուցիչների ցանկում (նրա կարողությունը գնահատվում է ավելի քան 800 միլիոն ամերիկյան դոլար)։

Երաժշտական գործունեության հետ մեկտեղ՝ Դոկտոր Դրեն նկարահանվել է մի շարք ֆիլմերում («Կանչ», «Ավտոլվացարան»,  «Վարժանքի օր»)։

 Սկավառակագրություն 
ՏարինՎերնագիրըԴիրքը չարթերումՀավաստագրերUSUS R&BCANUK1992The Chronic
 Թողարկման օրը . 15 դեկտեմբերի 1992
 Լեյբլը. Death Row Records31—43 RIAA: 3× Platinum
 BPI: Gold1995Keep Their Heads Ringin' (feat. Nanci Fletcher) (սինգլ՝ «Ուրբաթ» կինոնկարի սաունդթրեքից)
 Թողարկման օրը. 7 մարտի 1995
 Լեյբլը. Death Row1010—251996The Aftermath
 Թողարկման օրը. 1996
 Լեյբլը. Aftermath Ent.6319992001
 Թողարկման օրը. 16 նոյեմբերի 1999
 Լեյբլը. Aftermath Ent.2134 RIAA: 6× Platinum
 ARIA: 2× Platinum
 BPI: 3× Platinum
 BVMI: Gold
 IFPI SWI: Gold
 MC: 5× Platinum
 RMNZ: 2× Platinum
 SNEP: Gold2011I Need a Doctor (feat. Eminem & Skylar Grey) (сингл)
 Թողարկման օրը. 1 փետրվարի 2011
 Լեյբլը. Aftermath Ent.48152015Compton
 Թողարկման օրը. 7 օգոստոսի 2015
 Լեյբլը. Aftermath Ent.2111 BPI: Silver

 Ֆիլմագրություն 
 Տարին Ֆիլմի վերնագիրը Դերը Նշումներ 1992  Niggaz4Life: The Only Home Video  Մարմնավորել է հենց իրեն։ Փաստագրական 1996  Կանչ (1996)]] (Set It Off)  Սև Սեմ  2000  Up in Smoke Tour  Մարմնավորել է հենց իրեն։  Փաստագրական 2001  Վարժանքի օր (Training Day)  Պոլ Ավտոլվացարան (The Wash)  Շյոն  2012  Something from Nothing: The Art of Rap  Մարմնավորել է հենց իրեն։  Փաստագրական2015Փողոցների ձայնը (Straight Outta Compton)Մարմնավորել է հենց իրեն։

 Ծանոթագրություններ 

 Արտաքին հղումներ 
 Dr. Dre-ը imusic.am-ում
 Պաշտոնական կայքը

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի ռեփերներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի գործարարներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կինոդերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի հնչյունային օպերատորներ
Կատեգորիա:Ամերիկացի ձեռնարկատերեր
Կատեգորիա:Ամերիկացի ռեփերներ
Կատեգորիա:Բեմական կեղծանուններ
Կատեգորիա:Լոս Անջելես քաղաքում ծնվածներ